KTB ร่วง 4% หลังขึ้น XD วันแรก
KTB ร่วงกว่า 4% หลังขึ้น XD วันแรก ล่าสุด ณ เวลา 10.18 น. ราคาอยู่ที่ 19.00 บาท ลบ 0.80 บาท หรือ 4.04% สูงสุดที่ 19.00 บาท ต่ำสุดที่ 18.80 บาท มูลค่าซื้อขายที่ 297.71 ล้านบาท 
8 พ.ค. 2560

ผู้สื่อข่าวรายงานว่า ราคาหุ้น ธนาคารกรุงไทย จำกัด (มหาชน) หรือ KTB ณ เวลา 10.18 น. ราคาอยู่ที่ 19.00 บาท ลบ 0.80 บาท หรือ 4.04% สูงสุดที่ 19.00 บาท ต่ำสุดที่ 18.80 บาท มูลค่าซื้อขายที่ 297.71 ล้านบาท

โดย KTB ขึ้นเครื่องหมาย XD วันนี้วันแรก เพื่อจ่ายเงินปันผลหุ้นละ 0.86 บาท และ KTB-P จะจ่ายปันผลหุ้นละ 1.0145 บาท
นายชัยยศ จิวางกูร ผู้อำนวยการฝ่ายวิเคราะห์ บล.โกลเบล็ก เปิดเผยว่า ราคาหุ้น KTB เช้านี้ปรับตัวลงหลังขึ้นเครื่องหมาย XD เพื่อจ่ายเงินปันผล ซึ่งมีผลต่อดัชนีหุ้นไทยด้วย โดยดัชนี SET เช้านี้ปรับตัวลงสวนทางตลาดต่างประเทศ น่าจะเป็นผลจากที่ Fund Flow จากต่างชาติขายสุทธิกว่า 2 พันล้านบาท และเงินบาทอ่อนค่าลง ทำให้นักลงทุนขาดความมั่นใจ ดัชนีจึงอ่อนตัวลงสวนทางตลาดหุ้นภูมิภาคที่ต่างอยู่ในแดนบวก